# บ่วงบรรจถรณ์
บ่วงบรรจถรณ์ เป็นชื่อของหนังสือนวนิยายอิงประวัติศาสตร์ เรื่องเกี่ยวกับความรักต่างมิติเวลาของแพรนวลหญิงสาวไทยยุคปัจจุบัน โดยมีเตียงอาถรรพณ์โบราณของบิดาที่เชียงรายเป็นสื่อนำแพรนวลไปตื่นที่เชียงตุงและพบรักกับจายหลาวเปิงชายหนุ่มสูงศักดิ์ในมิติเวลา 50-60 ปีก่อน

 ผู้แต่งและผู้ตีพิมพ์ 
ผู้ประพันธ์คือ กีรตี ชนา นักจัดดอกไม้และนักเขียนนวนิยายที่ประสบความสำเร็จมากกว่า 5 เล่ม ไม่นับตำราการจัดดอกไม้หลายเล่ม บ่วงบรรจถรณ์ตีพิมพ์โดยสำนักพิมพ์อรุณ พ.ศ. 2544 ขนาด 708 หน้า

 เรื่องย่อ 
เรื่องราวของหญิงสาวผู้มีในยุคปัจจุบัน ที่บังเอิญก้าวข้ามห้วงเวลาผ่าน “เตียงโบราณ” ปริศนาสู่อดีตไปพบเจอกับชายหนุ่มแห่งเมืองเชียงตุงในยุคสมัยแห่งล้านนา จนเกิดเป็นความรักความผูกพันข้ามการเวลา

“แพรนวล” หญิงสาวผู้เพียบพร้อมไปด้วยความสวยกินขาด สติปัญญาฉลาดล้ำ เป็นผู้หญิงทำงานที่มีอนาคตไกล แต่ในเรื่องความรักกลับไม่เป็นไปตามที่คิดฝัน ชีวิตคู่พังไม่เป็นท่าจนต้องตัดสินใจหลีกหนีจาก “เขตต์” สามีจอมเจ้าชู้ ผู้เป็นรักแรกด้วยการลาออกจากงานไปอยู่เชียงราย เพื่อรับมรดกบ้านโบราณของพ่อ คหบดีใหญ่ในเชียงรายผู้ล่วงลับ ซึ่งทำให้เธอได้พบเตียงไม้โบราณสมัยเชียงตุงหลังหนึ่งเข้าโดยบังเอิญ และ ในคืนแรกของการนอนบนเตียงโบราณนี้เอง เมื่อตื่นขึ้นมาอีกครั้ง แพรนวล ก็พบว่าตัวเองอยู่ในเมืองเชียงตุง ด้วยเวลาที่ย้อนกลับมาในอดีตถึงห้าสิบกว่าปี

การย้อนอดีตราวปาฏิหาริย์ในครั้งนี้ ทำให้ แพรนวล ได้พบกับ “หลาวเปิง” สุภาพบุรุษหนุ่มมาดสุขุม อ่อนโยน อบอุ่น เขาเป็นบุญธรรมของ “เจ้ากองไท” อดีตผู้ครองเมืองเชียงตุงและ “เจ้านางตองริ้ว” น้องสาวต่างพ่อของ หลาวเปิง เธอเป็นหญิงสาวงดงามอ่อนหวาน มารยาทงาม จิตใจดี แต่ถูกบังคับให้แต่งงานกับ “อูซอ” ลูกชายของเจ้าเมืองพม่าผู้มีนิสัยมุทะลุดุดัน จึงหนีการแต่งงานมาหา หลาวเปิง ผู้เป็นพี่ชายที่เชียงตุง และได้พบรักกับ “ซานแปง” เพื่อนรุ่นน้องของ หลาวเปิง นั่นเอง

แม้ว่าเงื่อนไขของความต่างแห่งช่วงเวลาและยุคสมัย จะไม่เป็นอุปสรรคต่องความรักที่ก่อตัวขึ้นในหัวใจของ แพรนวล กับ หลาวเปิง ก็ตาม แต่ปัญหาที่น่าหนักใจกว่านั้นก็คือ หลาวเปิง มีคนผู้ใหญ่หมั้นหมายไว้ตั้งแต่เด็กแล้วคือ “เจ้านางเรืองระยับ” สตรีสูงศักดิ์ผู้หยิ่งทระนง มั่นใจในตัวเอง สวยสง่า หลงใหลวัฒนธรรมตะวันตกและการแต่งตัวแบบสตรีอังกฤษ และที่สำคัญเธอเองก็หลงรัก หลาวเปิง มาตลอด รวมถึงการรบกวนของ เขตต์ สามีที่ต้องการกลับมาคืนดีกับ แพรนวล อีกครั้ง

แพรนวล ต้องใช้ชีวิตกลับไปกลับมาระหว่างโลกปัจจุบันกับโลกในอดีต เพื่อสืบหลักฐานต่าง ๆ ที่เกี่ยวโยงกันระหว่าง 2 โลกจนได้พบความจริงบางอย่างที่เป็นคำตอบของเรื่องราวอันน่าอัศจรรย์ที่เกิดขึ้นกับเธอในครั้งนี้

 การดัดแปลงเป็นละครโทรทัศน์ 
แสดงโดย ชาคริต แย้มนามและมาช่า วัฒนพานิช ในบ่วงบรรจถรณ์
หนังสือนวนิยายเรื่อง บ่วงบรรจถรณ์ แพร่หลาย ประสบความเร็จในการจัดจำหน่าย จึงมีผู้นำไปทำบทละครโทรทัศน์ในชื่อเรื่องเดียวกันโดย ละลิตา - ฐานวดี กำกับการแสดงโดยนพพล โกมารชุน นำแสดงโดยชาคริต แย้มนาม และมาช่า วัฒนพานิช จีรนันท์ มะโนแจ่ม ชลิตดา พานิชการ ดาวใจ ถนอมเมือง ออกแพร่ภาพทางสถานีโทรทัศน์สีกองทัพบกช่อง 7 เมื่อ พ.ศ. 2545 ออกอากาศ ทุกวันพุธ - วันพฤหัสบดี เวลา 20.20 น.-22.20 น. เริ่มออกอากาศ  11 เมษายน พ.ศ. 2545 – 30 พฤษภาคม พ.ศ. 2545 นวนิยายถูกนำมาสร้างเป็นละครโทรทัศน์ทางช่อง 7 โดยผ่านการพิจารณาอนุมัติของบอร์ดคณะกรรมการการบริหารช่อง 7

ครั้งที่ 2 ในปี พ.ศ. 2560 ช่อง 3 ได้นำมาสร้างใหม่อีกครั้ง ในชื่อเดิม (อังกฤษ: Love Beyond Time) นำแสดงโดย มาริโอ้ เมาเร่อ และ ดาวิกา โฮร์เน่ สร้างโดย บรอดคาซท์ ไทย เทเลวิชั่น กำกับโดย อรรถพร ธีมากร ออกอากาศทุกวันจันทร์-อังคาร เวลา 20.20 - 22.50 น. เริ่มตอนแรกวันจันทร์ที่ 30 ตุลาคม พ.ศ. 2560 – วันอังคารที่ 28 พฤศจิกายน พ.ศ. 2560

กีรตี ชนา ได้ใช้หนังสือเรื่อง “เที่ยวเมืองเชียงตุงและแคว้นสาละวิน” ของ บ. บุญค้ำมาเป็นหลักในด้านเหตุการณ์ประวัติศาสตร์และขนบประเพณี และผูกเรื่องนิยายรักและการผจญภัยได้อย่างเหมาะเจาะลงตัว ทำให้ผู้อ่านหรือผู้ชมละครโทรทัศน์ซึ่งนอกจากจะได้รับความเพลินเพลินจากการผูกเรื่องและบทบาทตัวละครแล้วก็ยังได้ความรู้ต่าง ๆ ของเชียงตุงในสมัยนั้นเป็นอันมาก เป็นเหตุให้มีผู้ถามหาหนังสือ "เที่ยวเมืองเชียงตุงและแคว้นสาละวิน" ซึ่งเป็นหนังสือต้นตอ รวมทั้งต้องการทราบเรื่องราวเกี่ยวกับผู้แต่งหรือ "ครูบุญสิงห์" ศึกษาธิการซึ่งได้กลายเป็นตัวละครในท้องเรื่องไปด้วย

 นักแสดง 

 ละครโทรทัศน์  พ.ศ. 2545  พ.ศ. 2560 สถานีออกอากาศ  ช่อง 7 ช่อง 3 ผู้สร้าง  เป่า จิน จง  บรอดคาซท์ ไทย เทเลวิชั่น บทโทรทัศน์  ฐา-นวดี สถิตยุทธการ  ละลิตา ฉันทศาสตร์โกศล  ชลนภัสส์ จันทรังษี  จีรนุช ณ น่าน ผู้กำกับการแสดง  นพพล โกมารชุน  อรรถพร ธีมากร บทบาท  นักแสดงหลัก หลาวเปิง  ชาคริต แย้มนาม  มาริโอ้ เมาเร่อ แพรนวล ทิสากร  มาช่า วัฒนพานิช  ดาวิกา โฮร์เน่ เขตต์  อนุวัฒน์ นิวาตวงศ์  ปรมะ อิ่มอโนทัย เจ้านางตองริ้ว สุวรรณศักดิ์  จีรนันท์ มะโนแจ่ม  กัญญ์ณรัณ วงศ์ขจรไกล ซานแปง  สราวุฒิ พุ่มทอง  ณัฐวิญญ์ วัฒนกิติพัฒน์ เจ้านางเรืองระยับ  ชลิตดา พานิชการ  ซาร่า เล็กจ์ อูซอ  โกลดี้ สแตนลีย์  เจสัน ยัง บทบาท  นักแสดงสมทบ ปอสา   ขวัญฤดี กลมกล่อม พันตรีหลวงประกิต    ภาสกร บุญวรเมธี ปราณี  อรัญญา นามวงศ์  ปานเลขา ว่านม่วง เจ้าแม่นางแหลง (เจ้าแม่จามรี)  บรรเจิดศรี ยมาภัย  พนารัตน์ บุนนาค คำเอ้ย  มารศรี อิศรางกูร ณ อยุธยา  พิศมัย วิไลศักดิ์ คำแดง  อรสา อิศรางกูร ณ อยุธยา  ดวงใจ หทัยกาญจน์ นาตยา อชิตะ สิกขมานา  ทิตชญา ภูดิทกุลกานต์ ภาค  อภิวัฒน์ วัฒนางกูร  ศิระ แพทย์รัตน์ ศิรินุช  ศิรินุช เพ็ชรอุไร  วรนันท์ จันทรัศมี สุนัย   สุทธิรักษ์ ทรัพย์วิจิตร ธีรภพ  ปริญญ์ วิกรานต์  วิศววิท วงษ์วรรณลภย์ ครูบุญสิงห์  ชนประคัลภ์ จันทร์เรือง  สุรศักดิ์ ชัยอรรถ บัวเขม   กมลชนก ปานเครือ แหลมทอง  ด.ช.อเล็กซานเดอร์ เรนเดลล์  ด.ช.ณัฐพัชร์ นิมจิรวัฒน์ อองเฮียน   จักรกฤษณ์ กนกพจนานนท์ ทองเพ็ง   กฤศณัฐฐิกา จูไต๋ จันสม   พฤษภา อุดมศิริกุล เจ้าฟ้าหลวงเชียงรุ่ง  สุเชาว์ พงษ์วิไล   เจ้าฟ้าหลวงจ่ามทูน  สมชาย สามิภักดิ์   พระมหาเทวีเมืองป๋อน  จุรี โอศิริ   บทบาท  นักแสดงรับเชิญ  ดารัตน์  ดาวใจ ถนอมเมือง   นายต่วน   โกสินทร์ ราชกรม กิ่งแก้ว  รชยา รักกสิกรณ์   พิจิตตรา สิริเวชชะพันธ์ เจ้าเมืองบุญ   เอก โอรี เจ้าฟ้าหลวงจ่ามทูน   วัชรชัย สุนทรศิริ จายปุง   เสกสรร สุทธิจันทร์ อัปสร   ชูก้า ลีจ์ โคร์ว ทหารอูซอ   จิรศักดิ์ เนินริมหนอง  คำเอ้ย (วัยเด็ก)    คำแดง (วัยเด็ก)    ตุ๊เจ้า (พระธุดงค์จากเมืองเวียงขิน)   โยธิน มาพบพันธ์ มานพ (หัวหน้างานนายภาคย์)   รชต สิงห์จันทร์ (เก่งปากเกร็ด) พ่อเจ้านางเรืองระยับ   ประพฤติธรรม คุ้มชาติ ทหารอูซอ   วีรวุฒิ เข้มแข็ง ตัวประกอบฉากตอนที่เขตต์กับแพรนวลคืนดีกันในร้านอาหารเมื่อตอนกลางวัน   กิติโชค ปิ่นเกตุ (ยอดโต๋) 

เพลงประกอบละคร
พ.ศ. 2545
 ถ้าเรารักกัน – อุเทน พรหมมินทร์
 บ่วงรัก – ศรัณย่า ส่งเสริมสวัสดิ์

พ.ศ. 2560
 รักชั่วนิรันดร์ – สาธิดา พรหมพิริยะ
 อยู่เพื่อเธอ – ปรมะ อิ่มอโนทัย
 รักแท้มีแค่ครั้งเดียว – รณเดช วงศาโรจน์

รางวัล
 ละครโทรทัศน์ปี พ.ศ. 2545
 งานประกาศผลรางวัล รางวัล ผู้เข้าชิง ผลรางวัล หมายเหตุท็อปอวอร์ด 2002 เพลงประกอบละครยอดเยี่ยม บ่วงรัก  ขับร้องโดย ศรัณย่า ส่งเสริมสวัสดิ์  ดาราสมทบหญิงยอดเยี่ยม จีรนันท์ มะโนแจ่ม  ดารานำหญิงยอดเยี่ยม มาช่า วัฒนพานิช รางวัลเมขลา ครั้งที่ 22 ผู้แสดงนำหญิงดีเด่น มาช่า วัฒนพานิช รางวัลโทรทัศน์ทองคำครั้งที่ 17 องค์ประกอบศิลป์ดีเด่น บ่วงบรรจถรณ์  เพลงนำละครดีเด่น บ่วงรัก  ขับร้องโดย ศรัณย่า ส่งเสริมสวัสดิ์  ดารานำหญิงดีเด่น มาช่า วัฒนพานิช  ละครดีเด่น บ่วงบรรจถรณ์  รางวัลเฮฮาบันเทิง สยามรัฐ ปี 45 พล็อตฮิตละครไทย   ย้อนอดีตไปพบรัก  บ่วงบรรจถรณ์  เข้าชิงร่วมกับ  - นิราศสองภพ พระเอกแห่งปี ชาคริต แย้มนาม  เข้าชิงร่วมกับ  - พินัยกรรม